User:Kashappa telkapalli

ಖಾಸಗಿ ಶಾಲೆಗಳ ಅನಾರೋಗ್ಯ.

ಇಂದು ನಗರ, ಹಳ್ಳಿ ಎಂಬ ಬೇದಭಾವವಿಲ್ಲದೆ ಮೂಲೆ ಮೂಲೆಗೊಂದರಂತೆ ಖಾಸಗಿ ಶಾಲೆಗಳು ಹುಟ್ಟಿಕೊಳ್ಳುತ್ತಿವೆ. ಕೆಲವೇ ಕೆಲವು ಶಾಲೆಗಳು ಮಾತ್ರ ಗುಣಮಟ್ಟದ ಶಿಕ್ಷಣವನ್ನು ಕೊಡುತ್ತಿವೆ, ಉಳಿದೆಲ್ಲವೂ ದುಡ್ಡು ಗಳಿಕೆಗಾಗಿ ಎಂಬುದು ಎಲ್ಲರಿಗೂ ತಿಳಿದ ವಿಷಯವೇ. ಆರ್ಥಿಕವಾಗಿ ಕೆಲವು ಶಾಲೆಗಳು ಗಗನದೆತ್ತರಕ್ಕೆ ಏರುತ್ತಿದ್ದರೆ ಇನ್ನು ಕೆಲವು ಶಾಲೆಗಳು ಪಾತಾಳಕ್ಕೆ ಇಳಿಯುತ್ತಿವೆ. ಮಕ್ಕಳಿಗೆ ಉತ್ತಮ ಗುಣಮಟ್ಟದ ಶಿಕ್ಷಣ ನೀಡುವುದೇ ಪ್ರಮುಖ ಗುರಿಯಾಗಿಸಿಕೊಂಡ ಶಿಕ್ಷಣ ಸಂಸ್ಥೆಗಳು ಆರ್ಥಿಕವಾಗಿ ಬಲಗೊಳ್ಳುತ್ತಿವೆ ಮತ್ತು ಅಂಥಹ ಶಾಲೆಗಳಲ್ಲಿ ವಿದ್ಯಾರ್ಥಿಗಳ ಸಂಖ್ಯೆಯೂ ಹೆಚ್ಚುತ್ತಿದೆ. ಹಣದ ಹಿಂದೆ ಬಿದ್ದ ಶಾಲೆಗಳು ಆರಂಭದಲ್ಲಿ ಎತ್ತರಕ್ಕೇರಿದರೂ ನಂತರ ಕುಸಿತ ಕಾಣುತ್ತವೆ.

ಶಿಕ್ಷಣ ಸಂಸ್ಥೆಗಳು ಈ ಕೆಳಕಂಡ ಕೆಲವು ಕಾರಣಗಳಿಂದಾಗಿ ಅವನತಿಯತ್ತ ಸಾಗುತ್ತವೆ.

ಶಾಲೆ ಸಂಸ್ಥಾಪಕನಿಗೆ ಶಿಕ್ಷಣ ಕ್ಷೇತ್ರದಲ್ಲಿ ಅನುಭವವಿಲ್ಲದಿರುವುದು.

ಸಾಲಾ ಸಂಸ್ಥಾಪಕನಿಗೆ ಇಲ್ಲಿನ ಶಿಕ್ಷಕರು ನನ್ನ ಗುಲಾಮರು, ನಾನು ಹೇಳಿದಂತೆಯೇ ಕೇಳಬೇಕು ಎನ್ನು ಮನೋಧೋರಣೆ.

ಶಿಕ್ಷಕ ಸಮುದಾಯದ ಸಲಹೆಗಳನ್ನು ಪಡೆಯದೆಯೇ ಎಲ್ಲವನ್ನೂ ಸಂಸ್ಥೆಯೇ ನಿರ್ಧರಿಸಿಕೊಳ್ಳುವುದು.

ಮುಖ್ಯ ಶಿಕ್ಷಕನಿಗೆ ಶಿಕ್ಷಕ ಸಮುದಾಯಕ್ಕಿಂತ ತಾನೇ ಮೇಲು ಎಂಬ ಭಾವನೆಯಿಂದ ತನ್ನ ಆಲೋಚನೆಗಳನ್ನು ಮನ ಬಂದಂತೆ ಶಾಲೆಯಲ್ಲಿ ಪ್ರಯೋಗಿಸುವುದು.

ಕಡಿಮೆ ದುಡ್ಡಿಗಾಗಿ ದುಡಿಯಲು ಬಂದ ಅನುಭವವಿಲ್ಲದ ಶಿಕ್ಷಕರ ನೇಮಕ.

ಅನುಭವಿ ಶಿಕ್ಷಕರನ್ನು ಬಹುದಿನ ಉಳಿಸಿಕೊಳ್ಳದಿರುವುದು.

ಕೊಡುವ ಸಂಬಳವೇ ಕಡಿಮೆ ಅದೂ ಮುರ್ನಾಲ್ಕು ತಿಂಗಳುಗಳಾದರೂ ಸಂಬಳ ಕೊಡದಿರುವುದು.

ರಜೆದಿನವಿದ್ದಾಗ ಕೆಲಸವಿಲ್ಲದಿದ್ದರೂ ಶಿಕ್ಷಕರನ್ನು ಶಾಲೆಗೆ ಕರೆಯಿಸಿ ಅನಾವಶ್ಯಕವಾಗಿ ಅವರಿಗೆ ತೊಂದರೆ ಕೊಡುವುದು.

ಶನಿವಾರ ಬಂದರೆ ಅವರನ್ನು ಸಂಜೆಯವರೆಗೆ ಮನೆಗೆ ಬಿಡದಿರಲು ಉಪಯೋಗವಿಲ್ಲದ ಮೀಟಿಂಗ್ ಆಯೋಜಿಸುವುದು.

ಶಿಕ್ಷಕರ ಮಾತಿಗೆ ಬೆಲೆಯೇ ಕೊಡದೆ ಇವರೇನು ಮಹಾ ಎನ್ನುವಂತಹ ಮನಸ್ಥಿತಿ ಹೊಂದಿರುವ ಸಂಸ್ಥೆಯ ಅಧ್ಯಕ್ಷ.

ಯಾರಿಂದ ಶಾಲೆ ಬೆಳೆಯುತ್ತಿದೆ ಎನ್ನುವ ಅರಿವೇ ಇಲ್ಲದ ಆಡಳಿತ ಮಂಡಳಿ.

ಪಾಲಕರ ಬೇಜವಾಬ್ದಾರಿತನ ಮತ್ತು ನಿರ್ಲಕ್ಷತನ.

ಶಾಲೆಗಳು ಆರ್ಥಿಕವಾಗಿ ಬೆಳೆಯದಿರಲು ಪ್ರಮುಖ ಕಾರಣಗಳಲ್ಲಿ ಪಾಲಕರು ಶಾಲಾ ಶುಲ್ಕ ಕಟ್ಟದಿರುವುದೂ ಒಂದಾಗಿದೆ. ಮಕ್ಕಳನ್ನು ಶಾಲೆಗೆ ಕಳುಹಿಸಬೇಕು ಉತ್ತಮ ಶಿಕ್ಷಣ ಕೊಡಿಸಬೇಕೆಂದು ಎಲ್ಲಾಪಾಲಕರ ಕನಸಾಗಿರುತ್ತದೆ ಆದರೆ ಕೆಲವು ಪಾಲಕರು ಮಾತ್ರ ಶಾಲಾ ಶುಲ್ಕ ಕೇಳಿದರೆ ಸಾಕು ಶಾಲಾ ಮಂಡಳಿಯನ್ನು ಸಾಕಷ್ಟು ಕಾಡಿಸಲು ಶುರು ಮಾಡಿರುತ್ತಾರೆ.ಅದೆಷ್ಟೋ ನಾಳೆಗಳು, ಅದೆಷ್ಟೋ ಮುಂದಿನ ವಾರಗಳು,ಅದೆಷ್ಟೋ ಮುಂದಿನ ತಿಂಗಳುಗಳು ಕಳೆದರೂ ಶುಲ್ಕ ಕಟ್ಟದೆ ದಿನಗಳನ್ನು ಮುಂದಾಕುತ್ತಲೇ ಸಾಗುತ್ತಾರೆ. ಕಡೆಗೆ ಶಾಲಾ ಶೈಕ್ಷಣಿಕ ವರ್ಷ ಮುಗಿದು ಮಕ್ಕಳು ಮನೆ ಸೇರಿದರೂ ಶಾಲಾ ಶುಲ್ಕ ಮಾತ್ರ ಕಟ್ಟಿರಲ್ಲ ಇಂತಹ ಮನಸ್ಥಿತಿಯಿಂದ ಪಾಲಕರು ಮೊದಲು ಹೊರಬರಬೇಕು. ಪಾಲಕರನ್ನೆ ಅವಲಂಬಿಸಿ ಶಾಲೆ ನಡೆಸುವವರ ಸ್ಥಿತಿಯನ್ನು ಅರ್ಥ ಮಾಡಿಕೊಳ್ಳದ ಪಾಲಕರು ಇತರರಿಗೆ ಮೋಸ ಮಾಡುವುದನ್ನು ನಿಲ್ಲಿಸಬೇಕು.